**KOMUNA E KLINËS
KUVENDI I KOMUNËS
01. NR. \_\_\_\_\_\_\_\_\_\_\_\_\_\_\_\_\_
KLINË, 27.4.2018**

**PROCESVERBALI
I SEANCËS SË IV-të TË KUVENDIT TË KOMUNËS, MBAJTUR, MË 27.4.2018, NË ORËN 10.00, NË SALLËN E KK**

Në mbledhje prezantuan: Kryetari i Komunës, Zenun Elezaj, nënkryetari i Komunës, Besim Hoti, anëtarët e KK (26), drejtorë të drejtorive, Zyra ligjore, Policia e Kosovës në Klinë, Rexhë Berisha, KFOR, OSBE, OJQ-të, mediet etj.

Seancën e hapi dhe e udhëhoqi kryesuesi i KK, Fadil Gashi, i cili fillimisht i përshëndeti dhe ju uroi mirëseardhje në këtë seancë të katërt të KK. “Ftesat bashkë me materialin i keni marrë. Në seancë prezent jemi 26 anëtarë, mungon me arsye Baki Gashi. Kërkoj prej seancës për dy pika shtesë: Marrjen e vendimit për vazhdimit e afatit për konkursin për Komitetet Konsultative, pasi që në afatin e parë numri i konkurruesve është i vogël, që nuk i plotëson kriteret e konkursit, prandaj jemi të obliguar që këtë konkurs ta vazhdojmë në kohëzgjatje prej 7 ditëve. Po ashtu, si pikë shtesë kemi një kërkesë nga Ministria për një përmirësim të bartjes së mjeteve”, ka shtuar Kryesuesi Gashi.

Kryesuesi hapi debatin.

Nuk pati debate.

Kryesuesi vuri në miratim rendin e ditës me dy pikat shtesë.

**Me vota unanime (26) u miratua ky**

**RENDI I DITËS**

1. **Arsyetimi i mungesave,**
2. **Shqyrtimi dhe miratimi i procesverbalit të seancës së kaluar,**
3. **Pyetje – përgjigje,**
4. **Shqyrtimi i Planit të Punës së Ekzekutivit për vitin 2018 (Ref. Kryetari i Komunës),**
5. **Shqyrtimi i Raportit të menaxhimit financiar për periudhën janar-mars 2018 (Ref. Drejtori i DFEZH),**
6. **Shqyrtimi i Vendimit për ndryshimin dhe plotësimin e Komitetit për Komunitete sipas kërkesës së MAPL,**
7. **Marrja e Vendimit për vazhdimin e konkursit për Komitetet Konsultative,**
8. **Ndryshimi dhe plotësimi i Vendimit për bartjen e mjeteve vetanake prej vitit 2017 në vitin 2018 (subvencione dhe kapitale), sipas kërkesës së Drejtorisë së FEZH.**

**Pika e parë: Arsyetimi i mungesave.**

Kryesuesi sqaroi se mungon (me arsye), anëtari Baki Gashi.

**Pika e dytë:** **Shqyrtimi dhe miratimi i procesverbalit të seancës së kaluar.**

**Enver Gashi,** pati vërejtje rreth procesverbalit të seancës së kaluar. “Në faqe 11, prapë më është shkruar gabimisht emri dhe mbiemri. Pra, në vend të Brahim Mehmetaj NISMA e ka shkruar Enver Gashi LDK”, ka shtuar anëtari Gashi.

Pasi nuk pati debate rreth procesverbalit, Kryesuesi vuri në miratim procesverbalin e seancës së kaluar me vërejtën e bërë.

**Me vota unanime (26) u miratua procesverbali i seancës së kaluar me vërejtjen e bërë.**

**Pika e tretë: Pyetje – përgjigje.**

**Kryesuesi hapi pjesën pyetje-përgjigje.**

**Enver Berisha,** tha se unë në fillim të kësaj seance kisha kërkuar në rend të parë që kjo asamble ta nderojë me një minutë heshtje, me një minutë nderim, ish-kolegun tonë dhe tuajin të ndjerin Agron Gashi, i cili me angazhimin e vet, me kontributin e vet në kuadër të kësaj administrate komunale ka dhënë shumë. “Dhe, ndoshta kishte për të qenë mirë që më herët për të menduar për ta organizuar edhe një mbledhje komemorative për shkak se e ka merituar edhe këtë, ta bëjë kjo asamble komunale. Krejt në fund kërkoj nga drejtori i Drejtorisë për Shëndetësi dhe Mirëqenie Sociale, që sot të na jep një informacion të shkurtër mbi rastin e tij, sepse ka shumë fjalë, ka shumë dilema, ka shumë përfolje në terren, kështu që ta kemi një informacion nga drejtori se çka ka ndodhur faktikisht me gjendjen e tij prej momentit kur është lajmëruar në Shtëpinë e Shëndetit”, theksoi anëtari Berisha.

Kryesuesi kërkoi një minutë heshtje në nderim të Agron Gashit.

Në nderim të jetës dhe veprës së Agron Gashit u mbajt një minutë heshtje.

**Tunë Dedaj,** tha se unë desha disa shqetësime për t’i shprehur: “Në seancën e kaluar kam pasur kërkuar, por prapë nuk qenka këtu Bakiu, për ta parë ku është ai është asfalti i tretë në Deiq i qitur, i cili nuk është askund. Mirëpo, pasi që ai nuk qenka nuk ka askush të më jap përgjigje. Edhe pata kërkuar në seancën e kaluar prej drejtorit, përkatësisht inspektorëve, që të ndërmerret diçka rreth ndalimit të pirjes së duhanit, mirëpo në këtë drejtim nuk është ndërmarrë asgjë konkrete , sikur të mos kishte ndodhur asgjë. Kjo është një papërgjegjësi e drejtorit, një, papërgjegjësi e inspektorëve, se vetëm në Komunën e Klinës në tërë territorin e Kosovës lejohet të pihet duhani nëpër lokale. Kam edhe një pyetje: dikush po na thotë pse ju të pozitës po bëni ankesa, unë dua të ankohem se jam i detyruar për t’u ankuar se për prerjen e gropave që janë bërë nëpër qytet nga një kompani që ka marrë i ka bërë disa prerje, por nuk është ndërmarrë më asnjë masë. Prandaj, kërkoj prej drejtorit të Urbanizmit, z. Lorenc Marleku, të na sqarojë, edhe të ndërmarr masa që këto gropa të rregullohen, sepse ato paret shkojnë, por pse mos të kryhet puna me kohë”, ka shtuar anëtari Dedaj.

**Fadil Gashi,** theksoi se në këtë pikën, Pyetje-përgjigje, kisha kërkuar të mos i ngatëerojmë drejtorët, sepse i kemi vetëm 10 minuta përgjigje. “Prandaj, kërkoj që ta shkurtoni kohën. Pyetje-përgjigje, afrohuni pak më shkurt se kur të hapet debat, debati është diçka tjetër, po më dhimbset koha”, tha Kryesuesi.

**Hekuran Sejdiu,** drejtor i Shëndetësisë dhe Mirëqenies Sociale, tha se çështja e rastit të Agron Gashit të ndjerë ka kaluar tashmë në organet e hetuesisë. “Ne si DSH dhe si menaxhment i Shëndetësisë e kemi ofruar gjithë dosjen në dispozicion në duar të hetuesisë. Hetuesia është duke e bërë punën e vet. Ne jemi në pritje të përfundimit dhe në momentin kur ne kemi një përfundim nga organet e hetuesisë do të dalim edhe para jush, por edhe me kumtesë publike për qytetarët. Pra jemi në pritje dhe në këtë fazë ne nuk komentojmë rastin”, ka pohuar drejtori Sejdiu.

**Lorenc Marleku,** iu përgjigj pyetjes se Tunë Dedajt. “E dini që ka qenë dimër, operatori e ka fituar tenderin për rregullimin e atyre gropave, edhe ajo është veç në punë. Nuk kemi dashur t’i lëmë gropat e hapura derisa të vjen asfalti, përnjëherë kemi filluar me prerje, shumë shpejt do të jenë brenda afatit të mbuluara. Ne kemi edhe një projekt të cilin qarkoren në Klinë do ta asfaltojmë me një shtresë, sepse ka diçka , edhe pushtet do të jenë ashtu si duhet, do ta shtrojmë një shtresë 5 centimetra të qarkores që fillon nga këtu e kah treni, do të kalojë te sheshi “Nënë Tereza”, edhe kah Sefer Manajt, edhe e gjithë kjo shtresë do të jetë 5 centimetra, edhe te rrethrrotullimi i sheshit “Ndue Përlleshi”, kështu që shumë shpejt, të mos them brenda muajt, të mos them deri në qershor, sheshi ka për të qenë i përfunduar, edhe çdo gjë ka për të qenë funksionale. Vetëm kushtet e tenderimit na kanë bërë që të shtyhet deri tash, përndryshe gjitha të tjerat i kemi bërë me afat edhe mendoj që jemi në dinamikën e duhur të punimeve”, ka sqaruar drejtori Marleku.

**Fadil Gashi,** tha se kisha kërkuar për t’u ndalë brenda Komunës, në bufe të Komunës, pastaj të dilet jashtë Komunës. “Një herë le ta ndalemi këtu brenda, pastaj dalim jashtë”, theksoi Kryesuesi.

**Gjokë Lleshaj,** tha se meqenëse kohën po e kemi të shkurtër, përkatësisht të limituar për 10 minuta, Pyetje dhe përgjigje. “Unë kam dalë sot që në mbledhjen e ardhshme të asamblesë të vjen në interpelancë, tash fillimisht meqenëse është drejtori i Administratës bukur si përgjegjës, por nuk është përgjegjës për të gjitha këto tema ose këto pyetje që ne ose unë do t’i ngre, por ju do të koordinohii dhe secili do të përgjigjeni në pyetje të ndryshme, kështu që veç do t’i parashtroj pyetjet, pastaj në mbledhjen e ardhshme në interpelancë le të na përgjigjen njerëzit që janë kompetent. Nën një, a po politizohet administrata komunale nga punësimet që po ndodhin? Nën dy, punësimet me kontrata mbi vepër; nën tre, përshtatja e konkurseve për motive partiake; nën katër, menaxhimi i stafit dhe nën pesë, menaxhimi i veturave”, ka theksuar anëtari Lleshaj.

**Fadil Gashi,** tha se këto janë për seancën e radhës. “Edhe diçka, a është kërkesë për interpelancë apo pyetje dhe përgjigje, se këto dallojnë.

**Gjokë Lleshaj,** tha se këto çështje të ngrehura janë për interpelancë.

**Saranda Elezaj,** tha se siç kemi hyrë, edhe në ditët e nxehta edhe shqetësimi më i madh i qytetarëve është pluhuri i madh që është lëshuar nga shumë faktorë. “Pyetja ime nga qytetarët e Klinës për DSHP z. Elezaj është , a keni ju si drejtori ndonjë plan konkret, edhe a ka kushte dhe mundësi që të paktën çdo mbrëmje rrugët e qytetit të pastrohen me ujë, që sadopak të zbutet kjo situatë?”- pohoi anëtarja Elezaj.

**Ibër Elezaj,** tha se jemi në një gjendje jashtëzakonisht jo të mirë, pluhuri domethënë është në gjithë qytetin, kjo edhe për shkak se nuk ka pasur ndonjë pastrim të mirë deri me tash, por edhe për shkak të punimeve që po bëhen. “Ky punimi këtu në shesh na ka krijuar këtë situatë, që do të thotë se cdo punim është i mirë që po bëhet, mirëpo me punëkryersin kemi pasur telashe gati përditë me të. Kështu që është dashur edhe më kontraktonin për ta thirrur disa herë dhe me i bërë vërejtje. Mirëpo, edhe unë pres që inspektorati ta kryejë punën e vet pak më mirë dhe pak më shumë në mënyrë që të mos ketë këso gjendje. Sa i përket planit për të ardhmen është një plan që edhe të punësohen disa punëtorë kështu me kontratë mbi vepër, siç tha Gjoka, sikurse e ka bërë edhe ai vitet e mëparshme, derisa MPMS besojmë që do të na përkrah në këtë drejtim. Është një projekt edhe prej tyre për të na ndihmuar më punëtorë shtesë. Mirëpo, edhe në aspektin tjetër jemi në përpjekje të riparimit të asaj makinës e cila bën edhe thithjen e pluhurit por edhe pastrimin nëpër qytet. Dhe po ashtu edhe cisterna që është blerë më para dhe që disa vite ka qëndruar në oborrin e zjarrfikësve, jemi para zhbllokimit të situatës për shkak se këto ditë kemi punuar edhe me policinë e Kosovës në mënyrë që të arrihet deri te zbardhja e asaj gjendje në të cilën është momentalisht aty, për shkak se ka pasur një ankesë në polici për atë automjet për mënyrën e tenderimit etj., etj. Mirëpo, besojmë që deri në javën e ardhshme do t’i japim zgjidhje kësaj situate edhe do ta përmirësojmë situatën”, ka konstatuar drejtori Elezaj.

**Xhevxhet Berisha,** tha se kisha kërkuar nga Lorenci që në këtë tenderin për sanimin e këtyre gropave, të cilat janë të paraparë, a është e paraparë të bëhet sanimi i gropave në rrugën Vollajk - Sferkë, që vërtetë është një rrugë jashtëzakonisht e keqe, që disa vende janë në gjendje katrastrofike dhe rrugën Volljak – Qupevë, që edhe aty ka disa gropa. Kisha lutur që në këtë tender që është hapur të kryhet gjithë ai sanim që është i nevojshëm”, tha Berisha.

**Ibër Elezaj,** tha se kontrata për mirëmbajtje të rrugëve me asfalt dhe pa asfalt i përket DSHP. “Është një vonesë e vogël jo për fajit tonë, se ne në momentin që kemi pasur mundësinë e kemi bërë tenderimin, por tenderimi është kryer me sukses. Mirëpo ka pasur një ankesë dhe për këtë arsye është bërë një vonesë e vogël për shkak të procedurave që aty duhet kryer dhe procedurat janë kryer të gjitha. Operatori menjëherë, të premten i është dhënë okej, të hënën ka vazhduar bashkë me inspektoratin nëpër qytet dhe e kemi bërë shenjëzimin e të gjitha gropave të cilat duhet për t’u riparuar. Është bërë prerja, mirëpo për shkak të planit dinamik dhe ashtu siç jemi marrë vesh, fillimisht duhet bërë prerja në gjithë qytetin, pastaj pas prerjes duhet bërë heqja e shtresave dhe duhet mbyllur gropat, puna për të mos mbetur ato. Në momentin kur qyteti të përfundojë atëherë ka për të dalë edhe nëpër fshatra tjerë atëherë ku është rrugë me asfalt edhe deri në paranë e fundit do ta shpenzojmë për këtë qëllim. Besoj që brenda këtij muaj do të shihen ndryshimet”, u shpreh drejtori Elezaj.

**Brahim Mehmetaj,** tha unë kam një ankesë në adresë të drejtorit për Shërbime Publike, për një kanalizim që është i bllokuar që dy vite në fshatin Gllarevë, mundësisht javën e ardhshme për ta kryer.” Që dy vjet banorët nuk po kanë mundësi për t’i kositur livadhet”, theksoi anëtari Mehmetaj.

**Avni Gashi**, tha se e kam një pyetje për drejtorin e Urbanizmit lidhur me rrugën Ujmir – Qupevë, nëpër Jashanicë që kalon, për të na informuar për planin dinamik të kësaj rruge, sepse një pjesë prej Ujmirit deri në Shtaricë është me zhavorr është jashtëzakonisht e vështirë për të kaluar. “Dhe në kuadër të kësaj më intereson ta di a do të shtrohet me dy shtresa apo jo dhe sa do të jetë gjerësia fund e krye e kësaj rruge, a do të ketë standard. Kam përshtypje që në Shtaricë nuk ka mundësi për t’u zgjeruar për shkak të disa kanalizimeve që i kanë çelur afër për ujëra”, shtoi anëtari Gashi.

**Lorenc Marleku,** tha se i kemi 11 projekte të cilat nuk kanë mundur për shkak të kohës edhe të dimrit dhe kanë qenë në vazhdim, njëra prej tyre është edhe rruga Pograxhë –Ujmirë. Ajo rrugë gjerësia është 5 metra në dy shtresa. Dinamika e punimeve, ne të gjithë operatorët i kem i thirrur, ata i kemi lënë për të caktuar dinamikën e punimeve, prej sot punimet fillojnë aty, e kanë planin dinamik, duhet ta respektojnë, ju kemi thënë gjithë operatorëve . Kemi pasur probleme me disa operatorë që i kemi trashëguar këto, 2-3 janë të papërgjegjshëm, të cilët janë në [prag për t’i eliminuar. “Benita kompani” do t’i kryejë punimet dhe pritet që shumë shpejt do t’i përfundojë punimet. Punimet do të bëhen mirë, unë do ta përcjell punën me përkushtim të veçantë. Edhe insistimi i Kryetarit është që çdo punë të kryhet sipas projektit. Disa operatorë i kanë marrë disa punë të lira, e di që janë minus por nuk është faji ynë. Pak edhe Ligji i prokurimit në është në rregull, çmimi i ulët, sido që të jetë punimet kanë për t’u kryer ashtu siç duhet, edhe në dinamikë, edhe sipas standardeve”, ka thënë drejtori Marleku.

**Enver Gashi,** tha se e kam një pyetje për Drejtorinë e Arsimit, pse mbrëmja e maturës që shumë vite, që edhe sivjet është paraparë që të mbahet jashtë komunës sonë, kur dihet se në Udhëzimin administrativ, UA, Nr. 02/ 2016, parashihet që të mbahet brenda shkollës në mungesë të hapësirave të shkollës brenda komunës përkatëse. Pyetja: e është shkelje apo jo?

**Arben Limani,** tha se shqetësimi i paraqitur nga anëtari i Kuvendit është me vend, edhe nuk e di për planifikimet e tashme të dy shkollave të mesme. “Por më herët sa jam i informuar është mbajtur, përkatësisht matura është organizuar nga shkollat e mesme jashtë komunës sonë, edhe në bazë të UA 2/16 për aktivitetet jashtë shkollore është e rregulluar me UA, që shkollat janë të obliguara sipas udhëzimit gjithmonë, edhe nenit 4 të këtij udhëzimi thotë se mbrëmja e maturës organizohet bashkërisht për të gjithë maturantët e shkollës pavarësisht gjuhës në të cilën kanë mbaruar shkollimin dhe mbrëmja e maturës organizohet në lokalet e shkollës ose në lokalet tjera brenda territorit të Komunës përkatëse. Domethënë, ajo që tha anëtari i Kuvendit është sipas UA, edhe shkollat e mesme janë të obliguara që brenda territorit të Komunës ta organizojnë mbrëmjen e maturës. Unë deri me tash nuk kam marrë ndonjë njoftim nga dy shkollat e mesme se ku do të organizojnë mbrëmjen e maturës, mirëpo në afat prej 2-3 ditëve unë do ta kem një takim me të dy drejtorët e shkollave të mesme edhe ata janë të njoftuar me këtë udhëzim se ky udhëzim është i vitit 2016 dhe besoj gjithë drejtorët e kanë këtë udhëzim administrativ, edhe janë të obliguar për të respektuar se rrjedh nga Ligji mbi Arsimin ”, ka sqaruar drejtori Limani.

**Fadil Gashi,** tha se unë po besoj që edhe anëtarët tjerë të Kuvendit, edhe unë si Kryesues, por edhe Kryetari i Komunës, po pajtohemi dhe po kërkojmë bashkërisht që le të respektohet UA. “Unë tash po dëgjoj për herë të parë dhe nëse ndodh kjo është shkelje, edhe të mos lejohet të mos i shkelin këto kritere. Unë po pajtoj se të gjithë kështu e ndajmë këtë opinion që të respektohet UA që është i lëshuar nga MASHT”, pohoi Kryesuesi.

**Pika e katërt: Shqyrtimi dhe miratimi i Planit të Punës së Ekzekutivit për vitin 2018.**

Kryesuesi fjalën e barti te kryetari i Komunës, Zenun Elezaj.

**Zenun Elezaj,** raportoi rreth Planit të Punës së Ekzekutivit për vitin 2018.

“Mbi bazën e e Strategjisë së zhvillimit ekonomik lokal të komunës së Klinës për periudhën 2017-2021 në këtë Plan pune të Ekzekutivit të komunës së Klinës për vitin 2018 kemi prezantuar aktivitetet kryesore që do të ndërmarrin Drejtoritë e Administratës komunale gjatë vitit 2018 në funksion të realizimit të katër synimeve kryesore zhvillimore  te përcaktuar me dokumentin e Strategjisë: 1. Zhvillimi ekonomik, 2. Zhvillimi i infrastrukturës së nevojshme në funksion te qytetarëve dhe bizneseve, 3. Përmirësimi i cilësisë se arsimit dhe shëndetësisë dhe 4. Përparimi dhe mbrojtja e mjedisit jetësor.

 Ky Plan i punës  përcakton aktivitetet që do të ndërmerren këtë  vit dhe kahet e aktivitetit për vitet në vijim  për të bërë realitet vizionin që Klina gradualisht të bëhet një komunë ekonomikisht e zhvilluar ,me një administratë komunale efikase në shërbim të qytetarëve te vet dhe bizneseve me një mjedis të pastër dhe atraktiv për të jetuar dhe punuar duke treguar progres të vazhdueshëm dhe përmirësim të cilësisë në arsim,shëndetësi dhe shërbime publike.

 Edhe këtë vit ndër prioritetet kryesore do të jetë përmirësimi i infrastrukturës fizike në mënyrë që në vitet në vijim të krijohen parakushtet për të kaluar hap pas hapi në fazën e zhvillimit të mirëfilltë ekonomik duke u përqendruar në zhvillimin e ndërmarrjeve të vogla dhe te mesme posaçërisht në lëmin e prodhimit,bujqësisë,turizmit dhe trashëgimisë kulturore.

 Paralelisht  do të punohet në  ngritjen e kapaciteteve qeverisëse duke përmirësuar zbatimin e ligjeve, krijimin e klimës së partneritetit me biznesin, krijimi i mundësive për aktivitete rinore dhe hapësira për grupet e margjinalizuara, shoqërinë civile dhe qytetarët, që ndikojnë drejtpërdrejt në përmirësimin e qeverisjes lokale.

 Mbi bazën e  orientimeve strategjike zhvillimore, Komuna e Klinës do të bëj  përpjekje që përmes zhvillimit ekonomik lokal të përmirësoj dhe ngris kualitetin e jetës së qytetarëve duke krijuar mundësi të reja për ngritjen e mirëqenies ekonomike dhe shoqërore të qytetarëve të saj,rritjen e punësimit dhe uljen e shkallës se varfërisë. Si qeverisje komunale mbi bazën e një koalicioni të gjerë do të angazhohemi për ofrim të shërbimeve cilësore për publikun nëpërmjet  përmirësimit dhe avancimit të shërbimeve që janë në kuadër te kompetencave te komunës. Për të arritur këto qëllime, fokus i veçantë do t’i kushtohet përmirësimit dhe zhvillimit të infrastrukturës lokale, zhvillimit te bizneseve lokale , zhvillimit te sektorit te bujqësisë, investimeve të reja qoftë nga vendi, e po ashtu edhe nga jashtë. Gjatë punës dhe ushtrimit të funksioneve,ekzekutivi përkatësisht qeverisja komunale aktivitetet për realizimin e synimeve kryesore do t’i ndërlidhë me dokumentet strategjike të nxjerra nga Kuvendi komunal si dhe orientimet strategjike në nivel vendi përkatësisht Strategjinë Kombëtare për Zhvillim 2016-2021, Kornizën Afatmesme të Shpenzimeve 2018-2020 dhe  Programin Kombëtar për Zbatimin e Marrëveshjes së Stabilizim-Asocimit përkatësisht raporteve kontraktuale te partneritetit të Kosovës me Bashkimin Evropian.

Për të mos e zgjatur ndoshta më shumë besoj që të gjitha të dhënat janë sipas drejtorive dhe jemi të hapur për debat, normalisht edhe në kuptim tyë përmirësimit të këtij plani të punës për vitin 2018 ”, ka konstatuar kryetari Elezaj.

**Fadil Gashi,** hapi debatin rreth temës në shqyrtim.

**Enver Berisha,** tha se e para unë në emër timin dhe të grupit të këshilltarëve të PDK-së e kemi vlerësuar këtë Plan pune që ekzekutivi i Klinës i ofron para vetes dhe para gjithë neve. “Por, i vetëdijshëm se këtyre planifikimeve të drejtorive veç e veç por edhe të këtij plani në total, që i kanë prirë dy vendime, të cilat ne si asamble i dhe ekzekutiv i kaluar i kemi ndërmarrë. E para ky plan është me plot të drejtë i mbështetur në planifiki9min, projektet dhe buxhetin që është vendosur vitin e kaluar për këtë vit, por ajo që është më e veçantë është sepse ne vitin e kaluar kemi një Strategji Zhvillimore për Komunën e Klinës, strategji që e përfshin periudhën 2017-2021, që realisht është një ndihmesë jashtëzakonisht e madhe edhe për ekzekutivin, edhe për krejt administratën e Komunës së Klinës, sepse në atë strategji zhvillimore janë të paraparë në detale se ku janë nevojat, ju janë arsyet për investime, ku janë punët që kanë mbetur pa u përfunduar dhe, realisht ajo Strategji Zhvillimore është e punuar me grupe jashtëzakonisht profesionale, në të cilin po e them tash para jush, ka qenë i ftuar edhe kryetari aktual, z. Elezaj, në cilësinë e ekspertit të pasurive nëntokësore, por që nuk ka u ka përgjigjur ftesës. Domethënë që është iv etmi prej ekspertëve që ka qenë i ftuar dhe nuk ka marrë pjesë në hartimin e kësaj strategjie. Por megjithatë e di që ky tash nuk e ka të vështirë për t’u pajtuar se vërtetë ai projekt, ajo SZH është e punuar realisht në formën më profesionale, përkatësisht më të mirë që një dokument që realisht i ka munguar për disa vite komunës sonë dhe të cilën ne tash e tutje për këtë periudhe katërvjeçare mund të mbështetemi dhe mund ta kemi shumë më lehtë se ku janë synimet tona, ku janë investimet që duhet t’i bëjmë dhe cila është gjendja faktike në terren në Komunën e Klinës. Kështu që ne parimisht e mbështesim këtë plan të punës, por me kusht që realisht të jetë një plan që të kihet parasysh nga drejtoritë veç e veç dhe krejt ekzekutivit me kusht që ta mbërrijë realizimin e tij ashtu siç është planifikuar”, ka konstatuar anëtari Berisha.

**Tunë Dedaj**, tha se vetëm desha për t’ia përkujtuar Enverit se ne si AAK kemi marrë pjesë në ato punime të asaj strategjie, unë kam qenë atje, edhe Kryetari ka qenë i njoftuar që unë marr pjesë, më ka dërguar dhe e kam përkrahur atë strategji zhvillimore për Komunën e Klinës”, ka pohuar anëtari Dedaj.

**Fadil Gashi,** tha se edhe ne si LDK, si opozitë kemi pasur marrë pjesë, bile Azizi krejt gati ju ka pasur kryer por këta s’po e pranojnë tash, megjithatë bashkërisht e kemi kryer. “Është një plan vjetor i cili në fund ka për t’ju shërbyer kur ta debatojmë raportin e punës pë ta këqyrë sa është implementuar, këtu është krahasimi”, shtoi Kryesuesi.

Kryesuesi vuri në miratim Planin e Punës së Ekzekutivit për vitin 2018.

**Me vota unanime (26) u miratua Plani i Punës së Ekzekutivit për vitin 2018.**

**Pika e pestë: Shqyrtimi i Raportit të menaxhimit financiar për periudhën janar-mars 2018 (Ref. Drejtori i DFEZH).**

Kryesuesi fjalën e barti te drejtori i Drejtorisë për FEZH, Aziz Desku.

**Aziz Desku,** referoi rreth Raportit të menaxhimit financiar për periudhën janar-mars 2018. “Që në fillim më duhet them që ky raport është prezantuar edhe para KPF-së dhe në njëfarë mënyre ka marrë vizën, gjegjësisht rekomandimin që të dërgohet në seancë plenare për debat edhe për shqyrtim. Në këtë prezantim të shkurtër dëshiroj të njoftoj anëtarët e Kuvendit se buxheti total i Komunës të Klinës për vitin 2018 është në vlerë prej 9.642,64 euro dhe krahasuar me buxhetin e vitit 2017 prej 8721687 euro, është për 10.55 për qind më i madh, domethënë buxheti i vitit 2018 në raport me buxhetin e vitit 2017.

Buxheti i shpenzuar në periudhën janar –mars 2018 në vlerë 1,755,723.88 € është 18.21 % e buxhetit në

SIMFK në periudhën janar- mars 2 018.

Nga Granti qeveritar janë shpenzuar 1,703,228.52 € (19.78 % në raport me buxhetin nga Granti ) dhe nga të hyrat vetanake 52,495.36 € ( 5.11 % në raport me buxhetin nga të hyrat për 2018 ) . Ndërsa nga totali i buxhetit të shpenzuar në këtë periudhë në vlerë 1,755,723.88 € nga granti qeveritar janë shpenzuar 97.01 % dhe nga të hyrat e vitit 2018 janë shpenzuar 2.99 % .Nga buxheti i shpenzuar në përudhen janar – mars 2018 në vlerë 1,755,723.88 € për paga dhe mëditje janë shpenzuar 1,460,165.34 € ( 83.17% e shpenzimeve ), për mallra dhe shërbime janë shpenzuar 124,431.86 € ( 7.09% e shpenzimeve ), për shërbime komunale 33,167.64 € (1.89 % e shpenzimeve ), për subvencione 4,800.00 € (0.27 % e shpenzimeve ) dhe për kapitale 133,159.04 € (7.58 % e shpenzimeve ). Shpenzimet në periudhën janar-mars 2018 në vlerë 1,755,723.88 € krahasuar me shpenzimet për periudhën e njëjtë të vitit 2017 në vlerë 1,660,060.40 € janë rrit për rreth 5.76 % . Shpenzimet për paga dhe mëditje krahasuar me vitin paraprak janë rrit për 3.32 % , shpenzimet për mallra dhe shërbime janë zvogëluar për 7.26 %, shpenzimet për shërbime komunale janë zvogëluar për 34.97 % , shpenzimet për subvencione janë rritur për 86.89 % dhe shpenzimet për kapitale janë rrit për 124.13 %.në KPF ka qenë debat që të hiqet shprehja “shpenzime të luksit”, edhe në fakt nuk mund t’I konstatojmë si shpenzime të tilla, sepse duhet të bëhen për funksionimin normal të administratës komunale për kryerjen e shërbimeve të tyre, por sido që të jetë këto janë shpenzime që këqyren edhe vëzhgohen pak më shumë nga ana e publikut dhe shpenzime të tilla domethënë për periudhën e këtij tremujori janë të zvogëluara në krahasim me periudhën e njëjtë të vitit të kaluar. Fjala është për shpenzimet e telefonit, të cilat janë për 3. 132 euro më pak se në periudhën e njëjtë të vitit të kaluar, karburantet për vetura për 2 825 euro më pak dhe drekat zyrtare për 768 euro më pak se në periudhën e vitit të kaluar. Sa i përket të hyrave vetanake gjatë këtij tremujori kemi një trend të mirë, mund të themi nëse e krahasojmë me periudhën e njëjtë të vitit të kaluar. Sa I përket rritjes së këtyre të hyrave dhe nëse i marrim të hyrat neto komunale që inkasohen në bazë të rregullores komunale për ngarkesat, taksat komunale, atëherë kemi një rritje prej 37.97 për qind në këtë tremujor në krahasim me atë të vitit të kaluar ose shprehur ne vlera absolute në vlerë prej 50 mijë euro. Dhe nëse e bëjmë një krahasim të të hyrave vetanake duke përfshirë te gjobat e trafikut, pastaj gjobat nga gjykata, kemi një rritje prej 39.23 për qind që janë në këtë tremujor krahasuar me tremujorin e vitit të kaluar ose në vlerë absolute prej 58 894 euro. Edhe pse siç ka qenë edhe një rekomandim i KPF-së që të bëhet edhe një krahasim jo vetëm në periudhën e vitit të kaluar, por edhe në krahasim me planifikimet buxhetore, në këtë aspekt ndoshta nuk mund të jemi tërësisht të kënaqur me të arriturat për arsye se në këtë tremujor, edhe pse nuk është edhe keq, por në këtë tremujor në krahasim me planifikimin e të hyrave të cilat kanë pasur një rritje bukur të madhe gjatë planifikimit buxhetor në vitin e kaluar dhe vitin 2018, sic e dini të hyrat totale të planifikuara janë 1 288 000 euro. Kemi një realizim prej 20.33 për qind krahasuar me planifikimet buxhetore, që megjithatë konsideroj se duke marrë parasysh se është edhe një periudhë kur të hyrat vetanake kanë një ulje edhe inkasohen pak me vështirësi, mendoj që kjo do të kompensohet gjatë periudhës vijuese të vitit në vazhdim. Sa I përket shpenzimeve në këtë tremujor n ë raport me planifikimet buxhetore mund ët themi që në këtë tremujor është shpenzuar 18.21 për qind të buxhetit të planifikuar për vitin 2018, te pagat është ¼ e shpenzimeve ose 24.58 për qind, te mallrat dhe shpenzimet janë shpenzuar vetëm 14.30 për qind e buxhetit total për vitin 2018, për shërbimet komunale janë shpenzuar 21.93 e buxhetit të planifikuar të kësaj kategorie, të subvencionet 7.30 për qind dhe te kapitalet 4.99 për qind. Një trend mbi mesataren sa i përket shpenzimeve buxhetore në këtë tremujor në krahasim me planifikimet buxhetore vërehet te furnizimet për zyre edhe pse me 1 për qind domethënë është tejkaluar. Një kujdes ndoshta duhet përkushtuar kategorisë se furnizimeve mjekësore me departamentin e shëndetësisë. Te mirëmbajtja e pajisjeve edhe mobilieve kemi një tejkalim të buxhetit, domethënë këtë kategori të veçantë. Ndërsa te kategoritë tjera pothuajse janë brenda planifikimeve buxhetore ose më pak”, ka konstatuar drejtori Desku.

Kryesuesi hapi debatin rreth Raportit financiar janar –mars 2018.

**Gjokë Lleshaj,** tha se edhe në jemi të kënaqur kur ka kategori ose ulje të shpenzimeve aty ku ka mundësi për ta bërë pavarësisht se është fillimi i vitit, ndoshta disa gjera janë tejkaluar ose kanë një trend të rritjes të këtyre shpenzimeve. “në këtë raport i kam disa gjera të paqarta, nëse keni mundësi të na sqaroni. “Punëtorët me kontratë në vepër prapo po merrem me këtë çështje, në këtë tremujor janë shpenzuar 2 393 euro, që konsideroj se është fillimi i vitit që sigurisht do të ketë rritje shumë të madhe deri ne fundin e vitit, përkatësisht brenda këtyre gjashtë muajve, që i keni marrë ata “partizanët” tuaj. Në shërbimet kontraktuese tjera, janë 25 mijë e diçka euro, nuk e kam të qartë “shpenzimet ë tjera”, çka mund të jeni, të na sqaroni ta dimë cilat janë “shpenzime të tjera. Pastaj “mobilie”, më pak se 1 mijë euro janë shuma në vlerë prej 2 619 euro, se dimë se çfarë ka nevojë për mobilie vetëm nëse shkojmë për t’i mobilizuar shtëpitë. Kompjuterë më pak se 1 mijë euro janë 2 297 euro, që konsideroj që është vitin e kaluar në këtë tremujor nuk janë bërë këto shpenzime. “Pajisje tjera prapë më pak se 1 mijë euro janë 6 001 euro, që janë në kodin 13509; furnizime për zyrë pavarësisht që e tha drejtori, unë nuk di do çfarë është duke u furnizuar për çdo ditë apo për çdo vit. 13 801 euro; furnizim ushqim, jo dreka, është një shumë për këtë tremujor bukur e lartë ose për të gjithë dhe mirëmbajtje e pajisjeve të mobilieve prapë, edhe mirëmbajtje, edhe të pajisjeve, edhe duke blerë mobilie po me duket diçka jo në rregull, a na nevojitet ndonjë mjeshtër apo nuk na nevojitet. Kështu që drejtor në këto mundësisht të na sqaroni, aty ku nuk e kam të qartë. Një trend i mirë ndoshta shihet por mendoj që akoma është herët të flitet për mirë”, ka theksuar anëtari Lleshaj.

**Fadil Gashi,** tha se pak i ka fajet edhe Ramiz Rrusta që nuk i ka sqaruar në mandate të kaluar nga janë këto kategori.

**Valmir Bacaj,** tha se falënderoj drejtorin e Financave për këto sqarime të detajizuara, unë vetëm unë desha të ndërlidhem pak me kolegun, Gjokën, kur po i përmend tek shpenzimet, po thotë se janë pak të paarsyeshme. “Megjithatë, me rëndësi është se shpenzimet e buxhetit për subvencionet dhe investimet kapitale ka rritje, ndërkaq të shpenzimet tjera ka zvogëlim sidomos tek shpenzimet për karburante, për vetura dhe dreka zyrtare, ka ulje të shpenzimeve në krahasim me periudhën e njëjtë të vitit të kaluar. Ndërkaq, tek shpenzimet tjera që u përmenden, furnizim mjekësor dhe pajisje tjera, konsideroj se janë në shërbim të qytetarëve të komunës së Klinës dhe këtu nuk shoh asgjë të keqe”, theksoi anëtari Bacaj.

**Enver Berisha,** tha se po dua ta bëj publike se në KPF unë isha ai që kërkova që termi “luks” të hiqet nga përdorimi për faktin që ata që e njohin mirë administratën komunale edhe dinë se si funksionon ajo. “Është shumë e vetëdijshme se edhe telefoni është mjet komunikimi për kryerje të punëve dhe problemeve, por edhe derivatet dhe pritjet edhe të drekave edhe të darkave deri diku në suazat të normalitetit, nuk është luks. Ndoshta nuk jemi përballur shumë me këtë trend sa kemi qenë vetë pjesë e pozitës por tash e kemi më lehtë ta themi për ju se aty ku punohet ka edhe shpenzime, për ne është krejt normale kjo. Por, po dua të jap edhe një vlerësim sot, ndoshta po diskutohet edhe për çështje financiare e tjera, unë edhe në emër të grupit po ju them se është seanca e katërt që mbahet me tema të rendit të ditës, por kujtoj se kemi dhënë një dëshmi dhe qëndrim jashtëzakonisht korrekt dhe serioz, sepse asnjëherë nuk kemi tentuar të themi diçka vetëm sa për ta përmendur, por jemi deklaruar qysh në seancën e parë, personalisht unë, që do të jemi pjesë e proceseve dhe projekteve që do të shkojnë në interes të qytetarëve të Klinës. Unë mendoj që deri këtu kemi vepruar kështu, edhe kështu do të veprojmë deri në fund të mandatit aq sa jemi ne këtu, për faktin se nuk e shohim shumë të rëndësishme se kush në proceset demokratike që ndodhin mund udhëheq njëra anë apo tjetra, por është në obligimin tonë për të qenë pjesë e zhvillimeve për të mirë në komunën tonë që është në interes të qytetarëve. Dhe, po kthehem në temë, te raporti financiar, unë edhe në KPF e kam thënë, në total analiza e këtij projekt-buxheti me ato të vitit të kaluar është pothuajse aty-aty, me pak ndryshime në disa segmente të caktuara, por në disa kategori ka ulje shpenzimi, në disa të tjera ka ngritje dhe ndoshta mund t’i klasifikojë edhe si të panevojshme. Ato që i potencoi Gjoka nuk po lëshohem në to, por sido që të jetë është një vlerësim dhe një krahasim që për ne është i arsyeshëm dhe i pranueshëm. Por, në kuadër të kësaj, unë edhe në emër të Grupit parlamentar të PDK-së po e them sa herë që ka zhvillime pozitive, sa herë që ka zvogëlime të buxhetit, por edhe nëse ndodhin duke u rritur këto shpenzime si rezultat i angazhimit dhe të punës që bëhet nga ekzekutivi dhe nga administrata komunale, prapë ne do t’i arsyetojmë ato, sepse për atë jemi këtu. Por, jo vetëm sa për t’u thënë këto. Mirëpo, tek të hyrat vetanake që i përmenden, te gjobat të trafikut dhe te buxheti në kuadër të Drejtorisë Urbanizmit për hir të ndërtimit. Domethënë, janë tri segmente në një mënyrë që janë shumë të varura prej ekzekutivit. Sepse, për të hyrat vetanake më së shumti rritja ka ndodhur si rezultat i një vendimi që ne e kemi marrë për vitin e kaluar për rritjen e tarifës për zonën e dytë, e që zona e dytë komunën e Klinës e përbën më së shumti me prezencë familjare, është zona më e madhe, e dyta: sa gjoba në trafik, Komandantin e kemi këtu, nuk di a është paksa e tepruar, meqenëse ka qenë vendim Qeveria dhe Ministria përkatëse që të shtrëngohen masat e komunikacionit, ky është si rezultat i këtij vendimi dhe këtyre masave që janë ndërmarrë, ndërsa mjetet që janë marrë nga Drejtoria e Urbanizmit ne e dimë që është një objekt që është në plan duke u ndërtuar dhe si rezultat i asaj leje ndërtimi është edhe ajo diferencë që është bërë edhe vitin e kaluar, por sido që të jetë ne e kemi vlerësuar në total si trend pozitiv me mundësi të përmirësimeve në vazhdimësi dhe po besoj që edhe ajo që u tha nga drejtori se edhe nga taksapaguesit pjesa e tremujorit të parë është pak më neglizhente për shkak se këtyre iu mundëson edhe ligji për shkak të tatimit në pronë se brenda 6 muaj kanë të drejtë për ta bërë pagesën e pjesës së parë dhe në 6 mujorin tjetër pagesën e pjesës së dytë, kështu që për ne vlerësohet si raport pozitiv, por, prapë po e them, do të jemi edhe ne pjesë e zhvillimeve dhe të nismave që krejt janë në shërbim dhe interes të qytetarëve”, ka konstatuar anëtari Berisha.

**Enver Gashi,** tha se duke lexuar Raportin financiar janar – mars 2018, njëkohësisht duke bërë krahasimin e shpenzimeve të buxhetit janar-mars 2017, janar – mars 2018, dua ta falënderoj ekzekutivin e Klinës, gjegjësisht Kryetarin, Nënkryetarin dhe Kryesuesin, duke bërë punë të shumta në realizimin e punimeve dhe pritjet e qytetarëve dhe në veçanti rreth zvogëlimit të shpenzimeve buxhetore më të vogla në krahasim me muajt janar-mars 2017 siç janë, disa prej tyre po i potencoj: shpenzimet e udhëtimit jashtë, domethënë krahasimi është 913, shifrat 1.161.60, ndërsa në vitin 2017, 2.074.60, pastaj shpenzimet për internet 813, krahasimi më I madh më 2017, shpenzimet të telefonisë VALA më 2017, 54.75, ndërsa në këtë vit është 2.421.90, pastaj kemi shpenzimet postare: naftë për ngrohje qendrore 13 për qind më 2017 më shumë, karburante për vetuara u cek edhe më herët, krahasimi është në 2017 më madh 2.825.26, mirëmbajtja e automjeteve krahasimi është 342,81, domethënë më 2017 krahasimi është më i lartë, 884 35, dreka zyrtare etj.,“ ka pohuar anëtari Gashi.

**Enver Berisha,** tha se po thuhet se janë krijuar shpenzime të segmenteve të caktuara që u përmend kjo nga zoti Gashi, si Udhëtimet jashtë vendi, është mirë për ta ditur natyrën e punës si ka ndodhur ai udhëtim. “Ai mund të jetë shpenzim që s’e ka ky tremujor, por mund të jetë shpenzim, mirëpo mund të jetë shpenzim që ia ka vleftë edhe jashtëzakonisht I arsyeshëm që ka shkuar për interesin e Komunës. Kështu që është mirë për t’i ditur investimet që janë bërë ose shpenzimet që janë bërë. Unë kujtoj se jashtë vendit të udhëtojë bashkë gjithkush pa një leje, pa një projekt, pa një kërkesë ose pa një arsye nga administrate komunale dhe ekzekutivi. Prandaj është mirë kur njeriu kur këto tema i nge të dijë çka po ngre”, ka shtuar anëtari Berisha.

**Enver Gashi,** tha se pavarësisht çfarë udhëtimi është bërë ne i besojmë këtij raporti dhe në bazë raportit unë fola.

**Fadil Gashi,** tha se megjithatë është një raport i tremujorit të parë, ne për fat të mirë e kemi përcjellë në vazhdimësi për çdo tremujor nga një raport të tillë. “Dhe, ju referoni se këtu është një krahasim me tremujorin e parë të vitit të kaluar më 2017-ës. Dhe kur gjithçka krahasohet më 2017, edhe është mirë që është debatuar në KPF dhe është hequr ai termi i shpenzimeve të “luksit”, sepse gjithçka nëse është planifikuar si kategori buxhetore, edhe dreka, edhe nafta, shpenzimet e telefonit dhe gjithçka që janë kategori buxhetore. Nëse do të kemi mundësi për t’i ulur ne shpenzimet është në dorën tonë, si kapacitet tonin, si seriozitet tonin. Gjoka nuk ka të drejtë kur iu referua te kontratat e pagesës jashtë listës, sepse ai është për vitin 2017, në këtë tremujor nuk ke shpenzime në atë kategori fare, vetëm krahaso, dhe shumë kategori të tjera që duhet parë si krahasime. Risi tjetër a vërejtët, në rend të ditës është vetëm shqyrtimi i raportit, nuk kemi miratim më, sepse ne kemi për të shqyrtuar deri në fund të vitit në çdo tremujor pasqyrat financiare, të hyrat, shpenzimet. Dhe në fund të vitit ne e miratojmë raportin sikur planin që miratuam, ne do ta miratojmë raportin ku hynë edhe shpenzimet edhe të hyrat në komunë. Janë pasqyra që janë në sistem, ku nuk mundesh për t’i ndryshuar as ashtu, as kështu. Dhe racionaliteti i secilit grup po e shoh që është dhe ka për të vazhduar kështu qysh jemi”, ka vlerësuar kryesuesi Gashi.

**Sefë Morina,** tha se desha ta falënderoj drejtorin e Drejtorisë së Financave për punën që po e bën. “Unë e di që ky është edhe adekuat, edhe profesional në drejtimin e tij. Me krahasuar do të thotë edhe punën e drejtorëve tjerë, me siguri se është duke u bërë një punë më e mirë, edhe shpresoj se deri në fund të vitit do të kemi rezultate shumë më të mira. Unë besoj edhe tek drejtorët tjerë që ta kryejnë punën e vet në mënyrën më profesionale, edhe të jetë performanca në nivel të duhur. Kjo na bie edhe neve si deputetë, edhe shpresoj se është nisur mbarë dhe shpresoj se do të jemi më të mirët, edhe Kuvendi më i mirë ndoshta në nivel të Kosovës”, tha anëtari Morina.

Kryesuesi falënderoi anëtarët për kontributin dhe procedoi në pikën e radhës.

**Pika e gjashtë:** **Shqyrtimi i Vendimit për ndryshimin dhe plotësimin e Komitetit për Komunitete sipas kërkesës së MAPL.**

**Fadil Gashi**, tha se në seancën e kaluar e kemi hapur këtë çështje duke iu referuar shkresës që kemi pranuar nga MPL rreth konfirmimit të ligjshmërisë dhe vendimit që kemi nxjerrur si seancë te themelimi i Komitetit për Komunitete. “Neve na është kërkuar nga ministria e linjës që ta kthejmë në rishqyrtim vendimin tonë për shkak të kuotës gjinore, përkatësisht mospërfshirjes së gjinisë, në këtë komitet. Ne kemi pasur po ashtu edhe një peticion nga Partia Liberale Egjiptiane – dega në Klinë, me një kërkesë që nuk janë pajtuar rreth anëtarëve përfaqësues të këtij komuniteti dhe ne në seancën e kaluar të gjithë bashkë jemi dakorduar për ta krijuar këtë hapësirë deri në këtë seancë ku jemi sot edhe për ta rishqyrtuar vendimin e Kuvendit sipas kërkesës së ministrisë, por për t’iu krijuar hapësirë të gjitha komuniteteve përfaqësues në komunën e Klinës që t’i delegojnë emrat e përfaqësuesve që ata mendojnë për t’i pasur në këtë komitet. Anëtarë që përbëjnë këtë komitet janë veç tre prej Kuvendit, ju e dini ata tre i kemi deleguar, anëtarë të tjerë Kuvendit ne nuk kemi të lirë. Ju e dini që anëtari i Kuvendit nuk mund të jetë në dy komitete. Unë prej të gjithëve kam kërkuar që komunitetet në Klinë të delegojnë emra dhe t’i zëvendësojnë me të gjinisë femërore. Me kënaqësi ju njoftoj tek dje e kemi mbërri këtë konsensus, janë përmbyllur dhe propozime unë kam pranuar, propozime më shkresë nga komunitetet dhe në këtë rast po i paraqes para jush, sepse duhet vendim formal, për ta sanuar vendimin e kaluar, për ta përmirësuar dhe pastaj për ta plotësuar si komitet. Unë kam pranuar shkresat prej të dy komuniteteve atij serb dhe egjiptian, duke u bazuar edhe në shkresat e tyre. Edhe në këtë rast komuniteti serb propozon znj. SuzanaShmigiq nga Dresniku, që zëvendëson Bozhidar Sharkoviqin, dhe komuniteti egjiptian ka propozuar znj. Mihane Sahiti, në këtë rast zëvendëson Sahit Baliun. Dhe kur jemi te këto zëvendësime më duhet marrë pajtueshmërinë edhe të seancës, se edhe ajo është vendim i seancës. Sahit Baliu tash shkon në Këshillin e sigurisë në bashkësi, ndërkaq Mire Rama është pjesë e Komitetit për Komunitete, dhe zhvendosët, përkatësisht tërhiqet të mos jetë në të dyja, por vetëm mbetet në Komitet për Komunitete, ndërsa Sahit Balia shkon në KSB. Emrat i keni të qartë, tash bëhen tre emra, do të thotë, kemi Mire Ramën, Suzana Shmihiq dhe Mihane Sahiti, edhe tre anëtarë të tjerë të Kuvendit të cilët ju i dini, ata janë me vendim të Kuvendit”, ka konstatuar Kryesuesi Gashi, i cili në vijim vuri në miratim propozimet.

**Me vota unanime (24), aprovohet dhe plotësohet Vendimi për themelim me anëtarë të Komitetit për Komunitete.**

**Fadil Gashi: “**Kur kemi fjalën për komitetet kisha kërkuar prej gjitha komitetet tjera që të filloni së funksionuari, sepse jeni trupa që jeni zgjedhur me vendim të Kuvendit, prandaj edhe ju duhet për të funksionuar. Ofrimi i ndihmës, i shërbimeve dhe gjithçka tjetër, na takon neve, edhe shërbimit të Kuvendit për t’i ofruar kushte, por ju mos vrojtoni fort nga shpati, sepse keni marrë obligim, jeni anëtarë të komiteteve aty ku jeni”, ka theksuar Kryesuesi.

**Sefë Morina,** tha se jam në Komitet për Arsim, ne duhet ta kemi kryetarin sigurisht aty, tash nuk po e kam të qartë qysh është kjo përqindja dhe si do të vijë kjo se kryetari është përgjegjës. Duhet të jetë kryetari i cili na informon, nuk e di se si arrihet kjo”, është shprehur anëtari Morina.

**Fadil Gashi,** tha se duke iu referuar krejt prej LVL deri te Rregullorja që e rregullon punën e komiteteve në veçanti, nuk ka ndryshe përpos te KPF, që thotë e udhëheqë Kryesuesi i Kuvendit, te komitetet tjera ulen, vetë e zgjedhin kryesuesin. “Do të thotë është në dorën e tyre për ta zgjedhur cilindo prej anëtarëve, edhe aty është në dorën e tyre për ta zgjedhur kryesuesi e vet. Nuk ka ndonjë rregullim tjetër. Është në dorën e jua secili prej komiteteve jeni nga 5 anëtarë përpos këto dyja që janë nga 7, edhe ju e zgjidhni, edhe te Komiteti për Komunitete. Unë nuk e kam hasur askund që thuhet duhet të jetë këtij ose atij grupimi, të gjithë anëtarët në Komitet për komunitete janë të barabartë, ata zgjedhin kë dëshirojnë vet kryesuesin”, ka sqaruar Kryesuesi.

**Enver Berisha,** tha se besoj se ka qenë pak një përvojë në këtë drejtim se si të thirren komitetet e caktuara përpos KPF-së. “Është mirë Zyra e Kuvendit me i ftuar, edhe në takimin e parë për faktin që s’kanë kryesues të komiteteve, është mirë prej Zyrës të Kuvendit për t’u thirrur me datë të caktuar, më ftesë ose me telefon dhe për t’u thirrur nga ju dhe Zyra e Kuvendit, e pastaj këta për ta zgjedhur kryesuesin dhe të vazhdojnë”, theksoi anëtari Berisha.

**Fadil Gashi,** tha se po marrim për obligim unë dhe Shërbimi i Kuvendit në takimet e para po ju ftojmë ne dhe pastaj ju vazhdoni.

**Pika e shtatë:** **Marrja e Vendimit për vazhdimin e konkursit për Komitetet Konsultative.**

**Fadil Gashi,** tha se ne jemi të shtrënguar për ta vazhduar këtë afat, domethënë afatin e konkursit. “Ju e dini me UA këto komitete themelohen përmes konkursit publik, shërbimi i Kuvendit e ka bërë shpalljen e konkursit prej 15 ditëve, i kemi vetëm 6 aplikues, dhe jemi të obliguar për të vazhduar të paktën edhe për 7 ditë, 7 ditë pune është fjala”, pohoi Kryesuesi, i cili e vuri në miratim propozimin për vazhdimin e shpalljes së konkursit për komitetet konsultative ne kohëzgjatje për 7 ditëve.

**Me vota unanime (24) u miratua propozimi të vazhdohet konkursi për 7 ditë për komitetet konsultative.**

**Pika e tetë:** **Ndryshimi dhe plotësimi i Vendimit për bartjen e mjeteve vetanake prej vitit 2017 në vitin 2018 (subvencione dhe kapitale).**

**Krysuesi fjalën e barti te drejtori i Financave, Aziz Desku.**

**Aziz Desku,** the se në mbledhjen e kaluar të KK, ne kemi marrë një vendim për bartjen e mjeteve nga të hyrat vetanake të vitit 2017 që barten në vitin 2018. “Dhe, posa është marrë ky vendim ne i jemi drejtuar MF me kërkesë që edhe ata ta bëjnë bartjen, respektivisht alokimin e mjeteve sipas Vendimit të KK. Por paraprakisht ne sic ju kemi njoftuar në mbledhjen e kaluar të KK kemi dashur të bëjmë një ndryshim në kategorinë e subvencioneve, përkatësisht prej kategorisë së kapitaleve një vlerë prej 20 865 euro kemi planifikuar ta orientojmë në subvencione dhe transfere duke e pasur në konsideratë që do të merret vendimi për subvencionimin e klubeve sportive dhe Festivalit “I këndojmë lirisë”, dhe duke e parë që mjetet kanë qenë të pamjaftueshme në kategorinë e subvencioneve kemi planifikuar ta bëjmë këtë ndryshim. MF na është drejtuar me shkrese se mjeteve nuk mund t’u ndryshohet destnimi i tyre, po ashtu siç kanë mbetur apo siç kanë tepruar në kodet buxhetore të vitit 2017 në të njëjtën mënyrë duhet të barten edhe në këtë vit. Prandaj ndryshimi vetëm është te kategoria e subvencioneve që tash nuk është më 20 685 por është vetëm 246 euro siç ka qenë në fillim dhe te kategoria e shpenzimeve kapitale që në vend të 178 949 euro tash rriten shuma në 199 388 euro. Ka pasur sugjerime që kjo të bëhet pa ardhur në Kuvend, gjegjësisht pa vendim të AK, unë në konsultim me Kryesuesin nuk kemi dashur që të marrim një veprim jashtë vendimit të që ka marrë KK në mbledhjen e kaluar. Kështu që kërkoj nga Kuvendi mirëkuptimin për këtë plotësim-ndryshim të vendimit nga mbledhja e kaluar e Kuvendit të Komunës”, ka sqaruar drejtori Desku.

**Fadil Gashi,** tha se kam nevojë për t’ju njoftuar juve se nganjëherë ne po biem keq para vendimeve tona kur ministrisë e linjës, ministritë përkatëse nuk po merren vesh mes vete. “Ne vendimin që e kemi nxjerrë në seancën e kaluar e pranojmë konfirmimin e ligjshmërisë të vendimit, ministria tjetër kërkon për ta sanuar. Njëra thotë se “është në rregull’, tjetra thotë, “përmirësojeni se e keni lënë pak keq”. Domethënë kjo për ne nuk është e pranueshme, mirëpo jemi të obliguar për t’i respektuar, sepse hierarkinë e institucioneve jemi më të vegjël edhe duhet për t’u pajtuar”, theksoi Kryesuesi.

**Tunë Dedaj,** tha se unë qysh e kuptoj dhe qysh e di që Kuvendi është organi më i lartë në Komunë dhe nuk dishte për të qenë mirë që disa ministri për të na u përzier në punën tonë nga i çojmë mjetet ne që na nevojiten neve këtu. “Kjo nuk është e arsyeshme dhe ne nuk është e arsyeshme, nuk është mirë, për të prishur diçka çka kemi bërë ne vetë. E kam edhe një pyetje se ishte këtu drejtori për ekonomi, nuk ë shoh të arsyeshme pse nuk na janë bërë pagesat për seancën inauguruese, për çfarë arsye nuk na është kompensuar të na sqarohet. Kërkoj prej kryetarit që Kryetari ta merr seriozisht këtë punë, ta rregullon, unë kam gjendjen dhe nuk ka nevojë të më kompensohet, mirëpo t’u kompensohet të tjerëve. U është bërë e padrejtë”, theksoi anëtari Dedaj.

**Fadil Gashi,** tha se po pajtohemi edhe ne, mirëpo çelësin e buxhetit e kanë ata të ministrisë.

Kryesuesi vuri në miratim.

**U miratua me 24 vota vendimi për bartje të këtyre mjeteve dhe përmirësim i vendimit të seancës së kaluar.**

**Fadil Gashi,** tha se para se me mbyllur kam një kërkesë: për Gjokën: “Çdo pyetje e adreson me shkrim, se i ke të përziera drejtoritë. Duhet për ta ditur se për cilën drejtori po kërkon ti interpelancë, cili drejtor për t’u përgatitur për seancën e radhës, i ke në pyetje disa drejtori. T’u kisha lutur kur të kesh kohë në shërbim edhe i kishim bërë bashkërisht me shërbimin. Interpelanca gjithqysh sigurohet, mirëpo për ta adresuar cila, sepse s’po di cilat janë, që ta përcaktosh cilën. Është fjala për interpelancë, si pyetje të gjithë kanë mundësi për t’u përgjigjur në seancën e radhës, si pyetje. Mirëpo nëse kërkon interpelancë është diçka tjetër duhet për t’u adresuar cila drejtori vjen në interpelancë. Kështu kemi vepruar edhe në të kaluarën”, ka shtuar Kryesuesi.

**Zenun Elezaj,** tha se mundet edhe si pyetje ndoshta për t’u adresuar tek të gjithë drejtorët.

**Fadil Gashi,** tha se si pyetje është diçka krejtësisht tjetër.

**Zenun Elezaj,** tha se mendoj që për seancën e ardhshme përgjigjet i merr në mënyrë më profesionale ose si të dëshironi.

**Fadil Gashi,** tha se me interpelancë ka debat, Pyetje-përgjigje s’ka debat.

**Tunë Dedaj,** tha se desha edhe një sqarim se drejtori s’po përgjigjet, ku është bazuar që s’i ka paguar mëditjet.

**Fadil Gashi,** tha se këtë çështje jemi duke debatuar që dhjetë vjet, nuk është vetëm tash.

**Tunë Dedaj,** tha se katër vjet nuk ka ndodhur ne të mbajmë seancë e të mos na kompensohet.

**Aziz Desku,** tha se sipas radhitjes kjo është mbledhja e katërt e Kuvendit, edhe është e vërtetë që për seancën inauguruese nuk është bërë pagesa. “Ne kemi pasur edhe një mbledhje të jashtëzakonshme. Do ta analizojmë me kryesuesi e Kuvendit edhe besoj që do të marrim vendimin e duhur lidhur me atë. Edhe një duhet t’ju them në parim që krejt mjetet që janë të planifikuara në buxhet për funksionimin e Kuvendit komunal përfshirë edhe kompensimet domethënë janë për ju, nuk do të destinohen diku tjetër por për ju. Ndoshta kemi qenë pak më dorështrëngues duke menduar që për fillim në mënyrë që të mos hymë në një rrugë prej cilës, pastaj e kemi të vështirë, por sido që të jetë do ta analizojmë dhe besoj që nëse vimë në përfundim që ju kemi mbetur borxh kemi për ta kryer”, sqaroi drejtori Desku.

**Fadil Gashi,** tha se unë sinqerisht po falënderoj drejtorin edhe po i ndihmojmë pak drejtorit. “Unë kisha kërkuar prej seancës, prej anëtarëve të Kuvendit , që t’i bashkohen kërkesës time në këtë rast, edhe të fillon ekzekutivi procedurat për t’i pajisur gjithë anëtarët e KK me lap-top.

Vuri në miratim propozimin.

**Me vota unanime u miratua propozimi.**

**Fadil Gashi,** tha se material fizik më nuk ka për asnjë, dhe kujtoj se do të jemi më efikas tash e tutje e kohë edhe gjithçka tjetër.

**Zenun Elezaj,** tha se sigurisht që këto mallrat dhe shërbimet që janë në kuadër të Kuvendit, më merr mendja që duhet rishikuar, do të thotë në rishikim të buxhetit ne duhet për t’i bartur mjetet nga mallrat dhe shërbimet për Kuvend, edhe unë pajtohem plotësisht sepse analiza është se ne do të kursejmë shumë, edhe në kohë, edhe në gjithçka tjetër. “Kështu që vendimin tuaj ne do të punojmë për ta realizuar konform mundësive buxhetore, do të thotë në rishikim, ndoshta procedurat nuk di a mund t’i fillojmë, megjithatë do të punojmë në zbatimi të vendimit”, shtoi kryetari Elezaj.

**Aziz Desku**, tha se po mendoj se me mirëkuptim kisha kërkuar derisa të bëhet rishikimi përndryshe në duhet prej një drejtorie tjetër për t’i marrë mjetet, domethënë nëse fillojmë tani procedurat. Mund t’i marrim pastaj është pak shpenzim i parregullt, domethënë prej një programi në një program tjetër, përndryshe kemi mundësi prej Drejtorisë sime për t’i filluar procedurat. Megjithatë, kërkoj mirëkuptime të mos thuhet ke shpenzuar...”, tha drejtori Desku.

**Fadil Gashi,** tha se sinqerisht ju falënderoj shumë për kontributin e dhënë, seancën e konstatoj të mbyllur

Seanca përfundoi në orën 11.35 minuta.

Procesmbajtësi, Kryesuesi i Kuvendit,
Mikel GOJANI Fadil GASHI